‫- סדרה מקורית של NETFLIX -‬
‫ובכן,‬
‫כבר הבנת שהמדריך לרודן‬ ‫יכול לרומם אותך מאלמוניות,‬
‫ולעזור לך לתפוס את השלטון בארצך.‬
‫אבל, תאמין או לא,‬ ‫העלייה לשלטון הייתה החלק הקל.‬
‫כבר מהיום הראשון תהיה מוקף‬ ‫באויבים וביריבים בוגדניים,‬
‫הנחושים לשים סוף זריז,‬ ‫וככל הנראה אלים, למשטר שלך.‬
‫זה לקח שאחד המנהיגים המפורסמים ביותר‬ ‫בהיסטוריה למד בדרך הקשה.‬
‫- יוליוס קיסר -‬
‫הוא נרצח בידי שותפיו־לשעבר, פחות משנתיים‬ ‫לאחר שמינה את עצמו כדיקטטור לכל החיים.‬
‫זה עתיק מדי בשבילך?‬
‫מה לגבי לורן קבילה מקונגו?‬
‫הוא נרצח בידי אחד מחייליו הילדים‬
‫ששבר שורות.‬
‫וישנו גם סמואל דו מליבריה.‬
‫הוא נתפס ועונה לעיני המצלמות‬
‫לפני שנרצח בידי יריבו.‬
‫אבל גורלך יכול להיות שונה,‬
‫בתנאי שתיעזר במדריך‬ ‫ותעמיד את יריביך הפוטנציאליים במקומם.‬
‫ואיש לא הצטיין בכך יותר מהקצב מבגדד,‬
‫סדאם חוסיין,‬
‫ששלט בעיראק במשך 24 שנים,‬
‫ומעולם לא שכח את המנטרה‬
‫שהיא נר לרגליו של כל רודן:‬
‫״להרוג או להיהרג״.‬
‫- לחסל את היריבים:‬ ‫סדאם חוסיין -‬
‫אני אקח את הנשק שלי ואלחם עד הסוף.‬
‫סדאם חוסיין היה בריון.‬
‫הדרך שלו להישאר בשלטון‬
‫הייתה להרוג כל אחד שנחשד,‬ ‫ולו עמומות, בהיותו יריב פוטנציאלי.‬
‫אבל לפני שנגיע לשימוש המעולה‬ ‫של סדאם במדריך כדי להקדים את יריביו,‬
‫הנה כמה פרטים זריזים על עלייתו לשלטון.‬
‫- עובדה 1: סדאם הצעיר היה בריון -‬
‫מגיל צעיר מאוד, סדאם חוסיין האמין בכוח.‬
‫בצעירותו, סדאם נהג לשאת איתו מוט ברזל,‬
‫והוא השתמש במוט הברזל הזה‬ ‫כדי להטיל אימה על הזולת,‬
‫וגם כדי לענות בעלי חיים קטנים.‬
‫- עובדה 2: בגיל 20, סדאם הצטרף‬ ‫למפלגת הבעת׳ וקנה לו מעמד בכיר -‬
‫סדאם לקח חלק‬
‫בניסיון ההתנקשות, בשנת 1959,‬
‫במנהיג עיראק, עבד אל־כרים קאסם,‬
‫וזה שימש אותו כאות כבוד במפלגת הבעת׳.‬
‫- עובדה 3: ב־1968, סדאם עזר בארגון ההפיכה‬ ‫שהעלתה את מפלגת הבעת׳ לשלטון -‬
‫לאחר ההפיכה, אחד מדודניו,‬
‫אחמד חסן אל־בכר, נהיה נשיא,‬
‫וסדאם התמנה כסגנו.‬
‫אך סדאם נועד לגדולות.‬
‫סדאם היה סגן נשיא במשך עשר שנים,‬
‫אבל בזמן הזה, הוא כרת בריתות,‬
‫והתיידד עם גורמים שונים במסדרונות השלטון.‬
‫סדאם חוסיין פנה יום אחד‬ ‫לאחמד חסן אל־בכר ואמר לו,‬
‫״אתה מזדקן. שמעתי שאתה לא בקו הבריאות.‬
‫הגיע הזמן שתפרוש״.‬
‫או במילים אחרות…‬
‫״יש לך ברירה: או שנוציא אותך להורג,‬
‫או שתעביר את השלטון לידינו בצורה מסודרת.״‬
‫למחרת, אחמד חסן אל־בכר הופיע בטלוויזיה‬ ‫והודיע שהוא פורש.‬
‫- 16 ביולי 1979‬ ‫סדאם חוסיין נהיה נשיא -‬
‫אם כן, כך עלה סדאם לשלטון.‬
‫עכשיו נראה איך הוא נשאר שם.‬
‫נתחיל בתקופה החיונית הראשונה‬ ‫בשלטונו של כל רודן:‬
‫זו שבה תצטרך להראות לכולם‬ ‫ששריף חדש הגיע העירה.‬
‫- שיטה: בסס את שליטתך -‬
‫לרודנויות יש מקצבים מסוימים.‬
‫אחרי שהם תופסים את השלטון,‬ ‫זו תקופה של חוסר יציבות.‬
‫כדי להישאר בשלטון, עליך להיות ערני מאוד.‬
‫עליך לוודא שכל יריב פוטנציאלי‬
‫יהיה בשליטתך ויישאר במקומו.‬
‫וזה כולל גם כמה מבני בריתך‬ ‫הוותיקים והקרובים ביותר,‬
‫שיש להם שאיפות מסוכנות משלהם.‬
‫אפילו עבירה קלה,‬
‫אם לא מטפלים בה,‬
‫עלולה לאותת ליריבים, ״האיש הזה פגיע״.‬
‫הדו־פרצופיים האלה‬ ‫רק מחכים להזדמנות להפיל אותך.‬
‫אז אל תיתן להם אותה.‬
‫כמו החבר׳ה האלה.‬
‫כל הגנרלים שצעדו ב״מצעד הארוך״ עם מאו‬
‫מתו‬
‫תוך כמה שנים.‬
‫כמעט כל המעורבים במהפכה בקובה,‬
‫לצד פידל קסטרו,‬
‫מתו תוך שנתיים.‬
‫מה לגבי החברים המקוריים‬ ‫של יוסיף סטלין בברית המועצות?‬
‫כולם מתו…‬
‫- זה לנין‬ ‫מת ב־1924 -‬
‫…תוך זמן קצר.‬
‫אבל סדאם התעלה עליהם,‬
‫במהלך מפתיע והיסטורי.‬
‫- 22 ביולי 1979‬ ‫היום השישי לשלטון סדאם חוסיין -‬
‫אחד מחבריו של סדאם סיפר לו‬
‫על אנשים שהביעו חוסר שביעות רצון‬
‫מתפיסת השלטון של סדאם מידי אל־בכר.‬
‫אז סדאם קרא לכל חברי מפלגת הבעת׳‬
‫להתכנס בהיכל הקונגרס.‬
‫וסדאם נכנס, עם הסיגר המפורסם שלו,‬
‫ואמר, ״ישנם אנשים באולם הזה‬
‫שמתנגדים להנהגה שלי״.‬
‫ואז, אדם בשם משאדי,‬
‫חבר בכיר במפלגת הבעת׳, אדם שזכה לכבוד רב,‬
‫החל לשאת נאום שהוכן מראש.‬
‫ובו, משאדי הודה‬
‫שתכנן הפיכה, או קשר קשר,‬
‫נגד הנהגת עיראק, כולל סדאם חוסיין.‬
‫למען האמת, זו הייתה בדיה גמורה.‬
‫ידוע לנו שמשאדי עבר עינויים.‬
‫סדאם הביא את אשתו ובנותיו של משאדי לכלא,‬
‫ואמר למשאדי שיש לו ברירה:‬
‫לעמוד מנגד ולהביט‬
‫בסוהרים כשיאנסו את אשתו ואת בנותיו,‬
‫ואז ירצחו אותן,‬
‫או לתת הודאה.‬
‫משאדי בחר באפשרות השנייה.‬
‫ובזה אחר זה, משאדי החל להקריא את שמותיהם‬
‫של בכירים במפלגת הבעת׳ אשר, לדבריו,‬
‫היו שותפיו לקשירת הקשר.‬
‫צא החוצה.‬
‫ואז, שוטר בבגדים אזרחיים‬
‫איש כוחות הביטחון,‬ ‫היה בא ומלווה את אותו אדם החוצה.‬
‫חלקם התחננו בפניו: ״אנא, לא!״‬
‫וזה היה מפגן הזוי של נאמנות מעושה…‬
‫תחי המפלגה! יחי סדאם חוסיין!‬
‫אבל גם של פחד.‬
‫יכולת לראות את הפחד בעיניהם של רבים מהם,‬
‫שחששו שבכל רגע עלולים לנקוב בשמם.‬
‫מחוץ לאולם, חברי המפלגה ש״טוהרו״‬ ‫הבינו איזה גורל מצפה להם.‬
‫מעל עשרים מהם נידונו למוות.‬
‫היתר נידונו לעונשי מאסר.‬
‫הם חשבו שיש להם מזל,‬
‫עד שהכריחו אותם‬ ‫להוציא להורג את האחרים בצעמם.‬
‫תפנית סדיסטית?‬
‫ייתכן.‬
‫אך כך לא נותר כל ספק בשאלה‬
‫מה מוכן מנהיג עיראק החדש‬ ‫לעשות כדי להגן על סמכותו.‬
‫ולמקרה שמישהו לא הבין את המסר…‬
‫ההקלטה של אותה ישיבה הופצה לכל עבר,‬
‫כולל לשגרירויות עיראק בחו״ל.‬
‫והמסר היה, ״תראו מה קורה‬
‫כשאנשים בוגדים במשטר ובמנהיג.‬
‫זה יהיה הסוף שלהם״.‬
‫איזו דרך מושלמת לפתוח בעידן חדש!‬
‫עכשיו, כשיריביך יודעים למה אתה מסוגל,‬ ‫אין להם ברירה אלא לעמוד בקצב שלך.‬
‫איך תדאג שידך תהיה על העליונה?‬
‫- שיטה: להיות בכל מקום -‬
‫כדי לשרוד בתור רודן,‬
‫אתה צריך עיניים, אוזניים,‬ ‫ושרירים שאפשר לסמוך עליהם‬
‫בכל מקום.‬
‫כשאתה רודן,‬ ‫כדי למנוע את עלייתה של כל התנגדות לך,‬
‫הדרך היעילה היחידה היא לעשות את זה בצללים.‬
‫לכן, חברתו הטובה ביותר של כל רודן‬ ‫היא משטרה חשאית יעילה ואכזרית.‬
‫בתקופת ״הטיהורים הגדולים״ בשנות ה־30,‬
‫המשטרה החשאית של יוסיף סטלין, הנ.ק.ו.ד,‬
‫ניהלה את מעצרם והוצאתם להורג‬ ‫של כמיליון ״אויבי העם״,‬
‫שהואשמו בהתנגדות לסטלין ולמשטרו.‬
‫באוגנדה, אידי אמין כפה נאמנות‬ ‫באמצעות ״מדור המחקר של המדינה״,‬
‫בו היו חברים בני שבטו,‬
‫לצד פושעים מקומיים ושכירי חרב מחו״ל.‬
‫בריוניו של רודן האיטי, ״פאפא דוק״ דובליה,‬
‫כונו ״טונטון מקוט״ או ״בוגימן״,‬
‫על שם דמות מאגדות עם‬ ‫שחוטפת וטורפת ילדים סוררים.‬
‫הרעיון של משטרה חשאית בעיראק החל ב־1964,‬ ‫עם ״ג׳האז אל־ח׳נין״,‬
‫שהיה מנגנון ביטחוני שהוקם בסיועו של סדאם.‬
‫לאחר שסדאם תופס את הנשיאות,‬
‫הוא מקים משטרה חשאית־חשאית מיוחדת,‬ ‫יחידת־משנה,‬
‫וחבריה שייכים כולם לשבט ולמשפחה‬
‫שנשבעו אמונים בשבועת דם לסדאם חוסיין.‬
‫בעיראק בשנות ה־70,‬
‫כולם הכירו את האנשים האלה.‬
‫הם נהגו במכוניות מאותו סוג,‬
‫הם התלבשו בצורה דומה,‬
‫ואפילו גידלו את אותו השפם.‬
‫- שפם -‬
‫- הבנתם את הקטע -‬
‫חסל סדר חשאיות.‬
‫אבל לא משנה כמה כוח תיתן‬ ‫למשטרה החשאית שלך,‬
‫אתה צריך עוד משהו כדי להראות ליריביך‬ ‫שאין להם איפה להסתתר:‬
‫רשת של מודיעים נאמנים.‬
‫בעיראק של סדאם, כולם ריגלו.‬ ‫אנשים ריגלו אחד אחרי השני.‬
‫חברי מפלגת הבעת׳ ריגלו אחריך בכל מקום.‬
‫במשפחה שלי, לדוגמה,‬
‫הוריי דיברו אך ורק באמצע הגינה,‬
‫עם רדיו חזק רחוק מהם,‬
‫והם היו מתלחשים ביניהם.‬
‫וככה הם דיברו ביניהם בשנות ה־80.‬
‫כשהמדריך אומר ״להיות בכל מקום״,‬
‫הכוונה לא רק לגבולות המדינה שלך.‬
‫כשמתנגדי המשטר היו מגיעים‬ ‫למקומות אחרים בעולם,‬
‫סדאם לא היסס להראות‬ ‫שהוא מסוגל להגיע עליהם,‬
‫ולא משנה איפה הם.‬
‫מה שמוביל אותנו לראש ממשלת עיראק לשעבר,‬ ‫עבד א־רזאק א־נאיף.‬
‫א־נאיף היה פוליטיקאי פרוגרסיבי,‬
‫ואויבו הוותיק של סדאם.‬
‫אבל אחרי שסדאם ומפלגת הבעת׳‬ ‫תפסו את השלטון,‬
‫א־נאיף נאלץ לברוח עם משפחתו.‬
‫הוא עבר להתגורר בבריטניה,‬ ‫והחל למתוח ביקורת על הממשלה בפומבי.‬
‫סדאם, שלא היה משועשע מכל העניין,‬ ‫החל לבדוק אופציות‬
‫להשתקת החריף שבמבקריו.‬
‫צמד מתנקשים חביבים קפץ לביקור אצל א־נאיף,‬
‫אך ירו באשתו, לא בו.‬
‫היא שרדה, דרך אגב, והיורים נעצרו לבסוף.‬
‫כעת שלח סדאם סוכנים מיחידת עילית‬ ‫של המשטרה החשאית שלו, מעיראק ללונדון.‬
‫המקצוענים נעזרו במודיעים שלהם‬
‫כדי לעקוב אחר כל מהלך של א־נאיף,‬
‫וחיכו להזדמנות להכות.‬
‫הפעם הם לא החטיאו.‬
‫ההתנקשות העבירה מסר מצמרר‬ ‫למבקריו של סדאם:‬
‫לאן שלא תברחו, סדאם ימצא אתכם.‬
‫רצח והפחדה הם תמיד מהלך יעיל.‬
‫אבל סדאם לא שלט רק באמצעות הפחד,‬ ‫וכדאי לך ללמוד ממנו.‬
‫השיטה הבאה במדריך‬
‫תראה לך איך לנצל חולשה אחרת של יריביך:‬
‫החמדנות שלהם.‬
‫- שיטה: לרכוש נאמנות -‬
‫מי שאמר שאי אפשר לקנות חיבה‬ ‫פשוט לא השתדל מספיק.‬
‫מה צריכים המקורבים כדי להישאר נאמנים?‬ ‫זה פשוט:‬
‫הם צריכים לקבל מהמנהיג יותר‬
‫ממה שהם יכולים, לדעתם,‬ ‫לקבל מכל אדם אחר.‬
‫הדרך היעילה להישאר בשלטון‬
‫היא, למעשה, לשחד את הקואליציה,‬
‫ולתת לה הזדמנויות להיות מושחתת.‬
‫נשמע יקר.‬
‫אז מאיפה הכסף?‬
‫רוב המשטרים האלה הם למעשה‬ ‫דוגמאות מתוחכמות של קלפטוקרטיה.‬
‫מה זאת קלפטוקרטיה, בדיוק?‬
‫הכוונה לא לחבר מהתיכון‬ ‫שנתפס כשהוא מנסה לגנוב בקבוקי יין.‬
‫קלפטוקרטיה פירושה גניבת המשאבים‬ ‫של האומה כולה.‬
‫צעד ראשון: להלאים את משאבי הטבע.‬
‫נפט, זהב, גז טבעי…‬
‫אם זה בעל ערך,‬ ‫זה חייב להיות בשליטת המדינה,‬
‫שהיא, כזכור, אתה.‬
‫צעד שני: למנות מקורבים.‬
‫לא היית עולה למגרש במשחק חשוב‬ ‫בלי לשחד את השופט,‬
‫אז אל תתחיל לבזוז את המדינה בלי לוודא‬ ‫שמקבלי ההחלטות נמצאים בצד שלך.‬
‫צעד שלישי: לשלוט בכל המסחר.‬
‫קבע מחירים גבוהים מלאכותיים,‬
‫עכב סחורות כדי ליצור ביקוש,‬
‫הוסף מסים גבוהים,‬
‫ותן לכסף לזרום.‬
‫בעזרת הטכניקה הזו,‬
‫סדאם חוסיין, שהיה בנו של רועה, עני מרוד,‬
‫צבר הון אישי של שני מיליארד דולר.‬
‫לא רע.‬
‫אבל גם אם מפתה לשמור את ההון לעצמך,‬
‫רודן טוב יודע שחשוב לשתף אחרים.‬
‫סדאם הצליח לבזוז את המשאבים,‬ ‫את הנפט היקר של המדינה,‬
‫אבל הוא לא השתמש בכספים‬ ‫רק כדי להעשיר את עצמו,‬
‫אלא גם בתור סוג של פטרונות.‬
‫הוא קנה את נאמנותם של בכירים אחרים במפלגה.‬
‫הנדיבות הזאת לא באה בזול.‬
‫אבל התעלמות משיטה זו היא מסוכנת.‬
‫רודנים מסוימים מגלים שהם בזבזו‬ ‫כל כך הרבה מכספה של המדינה,‬
‫כל כך הרבה מכספו של העם,‬
‫שלא נשאר להם די כסף‬ ‫כדי לצ׳פר את חברי המעגל הפנימי שלהם.‬
‫הם מוצאים את מותם עד מהרה.‬
‫ואם אתה חכם,‬
‫תשים בצד גם עוד קצת כסף‬ ‫בשביל פשוטי העם.‬
‫אחד הטריקים הידועים של סדאם…‬
‫הוא נהג לבקר בבתים של תושבים במפתיע.‬
‫דבר ראשון, הוא היה פותח את המקרר.‬
‫הוא ראה את עצמו‬
‫כאיש שיאכיל את כל העיראקים.‬
‫וכשהיה רואה מקרר ריק,‬
‫הוא דאג להרעיף עליהם מתנות.‬
‫אז זה הקסם, אבל הוא משולב בפחד.‬
‫המטרה היא לגרום לתושבים‬
‫להגיד ״לא, הכול בסדר״.‬
‫״הדיקטטור הזה הוא איש טוב.‬
‫הוא עושה דברים נכונים. מדיניות נכונה.‬
‫הוא מוצא חן בעיניי.״‬
‫מי לא רוצה למצוא חן?‬
‫אבל אל תהיה רכרוכי.‬
‫אחרי שחברי המעגל הפנימי יטעמו מהכסף,‬ ‫הם ידרשו עוד ועוד.‬
‫זה הזמן לפתח יכולת חדשה,‬
‫כדי להזכיר להם שאתה הבוס…‬
‫והם לא.‬
‫- שיטה: למד להפעיל מניפולציות -‬
‫רוב הרודנים המצליחים‬
‫מפעילים השפלות טקסיות של כל מי שסביבם,‬
‫כולל שותפיהם הקרובים ביותר,‬
‫והם עושים זאת בשלב מוקדם,‬ ‫כדי שכללי המשחק יהיו מובנים.‬
‫תהיה בצד שלי אם אשחרר אותך?‬
‫בטח, צ׳יק!‬
‫אני בצד שלך!‬
‫רק תן לי לקום. אעשה כל מה שתגיד.‬
‫ומדוע הן משחקות תפקיד חשוב כל כך‬ ‫במדריך לרודן?‬
‫מפני שהם נרקיסיסטים פתולוגיים.‬
‫רודנים סובלים מחוסר ביטחון עמוק.‬
‫התגובה שלהם לביקורת כלשהי היא מתקפה.‬
‫אתה לא רוצה שמישהו יחשוב‬ ‫שלמישהו אחר יש שיטה טובה יותר.‬
‫רעיונות הם מסוכנים מאוד לדיקטטורים.‬
‫עדיף בהרבה להפחיד ולהטעות את יריביך.‬
‫סדאם סיפר לחברים כיצד הרג‬
‫את אחד מחבריו הטובים ביותר, שהיה שר.‬
‫אשתו פנתה לסדאם וביקשה שישחרר אותו,‬ ‫והוא ענה לה,‬
‫״מחר תמצאי אותו בביתכם״.‬
‫למחרת…‬
‫סדאם שלח את גופתו המבותרת,‬
‫בתוך ארון, לאשתו.‬
‫סיפורים כאלה היו דרך להפגין שליטה.‬
‫האם הייתה בהם אמת? זאת לא הנקודה.‬
‫הנקודה הייתה להראות‬ ‫שהוא מסוגל לדברים כאלה,‬
‫שהפוטנציאל קיים.‬
‫אספר לך סיפור.‬
‫יום אחד, בשנות ה־80 המוקדמות,‬ ‫סדאם פקד על חבורה של שרים בכירים‬
‫להתייצב לטיול ליעד לא ידוע.‬
‫הם עלו לאוטובוס בעל חלונות אטומים‬
‫שהסיע אותם באיטיות, במעגלים, ברחבי בגדד.‬
‫הם הגיעו לארמון מרוחק, מחוץ לעיר.‬
‫נאמר להם להפקיד את כל חפציהם האישיים‬
‫במעטפות המסומנות בשמותיהם.‬
‫הכריחו אותם להתרחץ עם חומר חיטוי,‬
‫ואז לחכות בדממה במשך שעות.‬
‫רגע. כדי שתבין את זה,‬
‫אתה צריך לדעת מה קרה באותו זמן.‬
‫- מלחמת איראן־עיראק, 1980־1988 -‬
‫ב־1979, בהנהגת האייתוללה חומייני,‬ ‫התרחשה המהפכה האיסלאמית באיראן,‬
‫שסדאם עקב אחריה בדאגה רבה.‬
‫אז באיראן עלה לשלטון משטר חדש,‬
‫שקרא למרד ולהדחתו של סדאם,‬
‫וגם היו לו המשאבים כדי שזה יקרה.‬
‫סדאם החליט להנחית מתקפת מנע על איראן.‬
‫הוא באמת האמין שהמלחמה תהיה קצרה.‬
‫שהמשטר יקרוס תוך חודש.‬
‫מלחמתו של סדאם חוסיין נגד איראן‬
‫נמשכת כבר…‬ ‫לא שלושה ימים אלא עשרה חודשים ארוכים.‬
‫היו רחשים בקרב השרים.‬
‫״זה מבוי סתום.‬
‫איך זה ייגמר?״‬
‫אז לפני שבני בריתו הלחוצים‬ ‫יתחילו לקבל רעיונות,‬
‫סדאם החליט להחדיר בהם קצת משמעת.‬
‫בוא נחזור לארמון, בו שריו של סדאם‬
‫ממתינים בדממה, מבועתים, כבר שעות.‬
‫סוף סוף, סדאם מגיע.‬
‫הוא נואם ומלהג במשך חצי שעה.‬
‫השרים,‬ ‫שראו את אכזריותו של מנהיגם במו עיניהם,‬
‫מתכוננים לגרוע מכול.‬
‫במקום זאת, סדאם מזמין אותם לסעודת פאר,‬
‫מעניק אלף דולרים לכל אחד,‬
‫ושולח אותם לבתיהם במכוניות.‬
‫אבל המסר ברור:‬
‫בפעם הבאה, אולי המזל לא ישחק להם.‬
‫זו הייתה הדרך שלו להשליט פחד,‬ ‫ולהבליט את העוצמה ואת הסמכות שלו.‬
‫זו הייתה מניפולציה פסיכולוגית מסוג מסוים.‬
‫הוא דאג שהפחד לא יחלוף,‬
‫והוא עשה את זה נחרצות.‬
‫ברגעים קשים,‬ ‫לפעמים הפחד הוא כל מה שיש לך.‬
‫מלחמת איראן־עיראק נמשכה שמונה שנים,‬
‫הוא איבד חיילים רבים,‬
‫וכשהיא הסתיימה,‬
‫חומייני היה פופולרי יותר‬ ‫וחזק יותר ברחבי העולם.‬
‫כמה מתסכל.‬
‫כשתוכניתך הנואלת גורמת לאסון לאומי,‬
‫אתה יכול להיות בטוח ששלטונך‬ ‫ייתקל בסכנות גדולות עוד יותר.‬
‫חלקן ממקורות לא צפויים.‬
‫זה הזמן להראות עד לאן אתה מוכן ללכת‬ ‫כדי להישאר בשלטון.‬
‫- שיטה: לכל אחד יש תחליף -‬
‫כדי לשרוד בתור רודן צריך לקבל החלטות קשות,‬
‫ואסור לתת לרגשות להפריע לזה.‬
‫גם לא כשמדובר בקרובים.‬
‫סדאם לא היה מוכן לסבול‬
‫שום רמז למרד או לבגידה‬
‫מצד בני משפחתו.‬
‫הוא לא היסס לעצור, לעכב אותם,‬ ‫לחסל אותם, לענות אותם… כל מה שצריך.‬
‫זו בקשה מוגזמת מבני משפחתך‬ ‫שיעמדו לצדך באש ובמים?‬
‫ודאי שלא.‬
‫לאחר שספג מפלה מידי כוחות הקואליציה‬ ‫במלחמת המפרץ הראשונה,‬
‫סדאם מוכרח לבסס מחדש את סמכותו,‬
‫גם במחיר עימות עם היקרים לו ביותר.‬
‫שתי בנותיו של סדאם היו נשואות‬
‫לחוסיין כאמל ואחיו, סדאם כאמל.‬
‫כולם היו בני דודים מדרגה שנייה ושלישית.‬
‫סדאם מינה את האח הבכור, חוסיין כאמל,‬
‫כאחראי על תוכנית הגרעין של עיראק.‬
‫סדאם היה פשוט מוקסם ממנו.‬
‫סדאם חשב ״זה בחור כארז,‬
‫שאולי אפילו יירש אותי ביום מן הימים״.‬
‫מה שלא מצא חן בעיני בנו הבכור של סדאם,‬
‫והפסיכופת הידוע, עודאי.‬
‫- עודאי חוסיין -‬
‫עודאי היה ממש אכזרי וסדיסטי.‬
‫הוא קינא בחוסיין כאמל.‬
‫חוסיין כאמל מתחיל להרגיש‬
‫שעודאי יעשה לו חיים קשים יותר ויותר,‬
‫ובמוקדם או במאוחר, יהרוג אותו.‬
‫אז בלילה אחד, בחסות החשיכה,‬
‫האחים ברחו לירדן, עם נשותיהם וילדיהם.‬
‫כשהוא שומע את החדשות,‬ ‫סדאם לא בדיוק מרוצה,‬
‫בייחוד כשנודע לו שחוסיין כאמל‬ ‫דורש מקלט מדיני,‬
‫ומדבר עם סוכני CIA‬ ‫על תוכנית הנשק הכימי של עיראק.‬
‫אך סדאם יודע בדיוק איך להגיב.‬
‫הוא מתקשר לבנותיו,‬
‫ונשבע שיסלח לאחים כאמל אם ישובו הביתה.‬
‫הוא כנראה היה משכנע מאוד,‬ ‫כי הם חזרו לבגדד כאיש אחד.‬
‫אבל קבלת הפנים שסדאם ערך להם‬ ‫לא הייתה לבבית.‬
‫הוא הכריח את בנותיו להתגרש מהאחים כאמל.‬
‫כעבור כמה ימים, לטענת ממשלתו של סדאם,‬ ‫האחים נהרגו בקרב יריות‬
‫עם קרובי משפחה תאבי נקם‬ ‫בבית האחוזה המשפחתי.‬
‫אבל אחרים מסרו גרסה אחרת:‬
‫שסדאם שלח יחידת חיסול,‬ ‫בהנהגת בניו, עודאי וקוסאי,‬
‫לחסל את האחים כאמל.‬
‫למה ציפיתם? למעשים יש השלכות.‬
‫אחרית הדבר הייתה דרמטית עוד יותר.‬
‫הם לקחו את הגופות‬
‫וקשרו אותם לרכב,‬
‫וגררו את גופתו של המחותן של סדאם‬
‫ברחבי העיר כולה.‬
‫הוא החריד את המדינה כולה:‬
‫״זה מה שאני מסוגל לעשות למחותנים שלי‬
‫כשהם לא שומעים בקולי.״‬
‫אכזרי? בהחלט.‬
‫אבל כך הצליח סדאם לרמוס את יריביו‬
‫עד לימי שלטונו האחרונים.‬
‫לכל דבר יש סוף.‬
‫אבל כדי לשרוד זמן כה רב…‬
‫- שלט בעיראק 24 שנים -‬
‫…תצטרך להתמודד עם סכנות‬ ‫קשות יותר מיריבים בוגדניים,‬
‫שמקורן בציבור התושבים שלך.‬
‫אל פחד.‬
‫למדריך יש טריקים מועילים‬
‫כדי לשלוט באזרחים מפירי סדר.‬
‫אבל הם לא נחמדים למראה.‬
‫התחנה הבאה: אוגנדה,‬
‫שם נפגוש את האיש ששכלל את אומנות‬ ‫הטלת האימה כדי להישאר בשלטון.‬
‫אתה מוכן ללכת בדרכו?‬
‫מה יקרה לאנשים האלה?‬
‫אני חושב שהם ישבו כמו שיושבים על אש.‬
‫מה תעשה להם?‬ ‫-אתה תראה.‬
‫תרגום כתוביות: יניב אידלשטיין ‬